2002/45/EY: Komission päätös, tehty 22 päivänä tammikuuta 2002, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta erityisesti Argentiinan osalta (ETA:n kannalta merkityksellinen teksti) (tiedoksiannettu numerolla K(2002) 287)



Virallinen lehti nro L 020 , 23/01/2002 s. 0007 - 0010



Komission päätös, tehty 22 päivänä tammikuuta 2002, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta erityisesti Argentiinan osalta (tiedoksiannettu numerolla K(2002) 287) (ETA:n kannalta merkityksellinen teksti) (2002/45/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 1452/2001(2), ja erityisesti sen 15 artiklan ja 16 artiklan 1 kohdan, sekä katsoo seuraavaa: (1) Eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista säädetään eläinten terveyttä koskevista edellytyksistä ja eläinlääkärintodistuksista tuoreen lihan tuonnissa Argentiinasta, Brasiliasta, Chilestä, Kolumbiasta, Paraguaysta ja Uruguaysta 10 päivänä kesäkuuta 1993 tehdyssä komission päätöksessä 93/402/ETY(3), sellaisena kuin se on viimeksi muutettuna päätöksellä 2001/842/EY(4). (2) Suu- ja sorkkataudin esiintyminen Argentiinassa 13 päivästä maaliskuuta 2001 lähtien on varmistunut, ja maassa on otettu käyttöön suu- ja sorkkataudin vastainen nautaeläinten rokotusohjelma. (3) Komissio keskeytti suu- ja sorkkataudille alttiiden eläinlajien tuoreen lihan kaikkien luokkien tuonnin yhteisöön Argentiinasta komission päätöksellä 2001/276/EY(5). (4) Komission tarkastuskäynnillä 19-30 päivänä marraskuuta 2001 perehdyttiin suu- ja sorkkataudin epidemiologiseen tilanteeseen ja toteutettuihin torjuntatoimenpiteisiin. (5) Tarkastuksessa kävi ilmi, että Argentiinan toimivaltaiset eläinlääkintäviranomaiset ovat pyrkineet poistamaan useimmat, myös aiempien tarkastuskäyntien aikana havaitut huolenaiheet ja että tautitilanne on vakiintunut useissa maakunnissa. Vaadittiin kuitenkin lisätakeita. (6) Argentiinan toimivaltaiset viranomaiset ovat toimittaneet tarvittavat lisätiedot ja vaaditut takeet, minkä vuoksi on asianmukaista sallia ihmisravinnoksi tarkoitetun luuttoman tuoreen lihan sekä lemmikkieläinten ruuaksi valmistettavaksi tarkoitetun lihan ja muiden eläimen osien tuonti eräistä maakunnista. (7) Päätös 93/402/ETY olisi sen vuoksi muutettava vastaavasti. (8) Tätä päätöstä tarkastellaan uudelleen tilanteen kehittymisen mukaan kolmen kuukauden kuluttua. (9) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/402/ETY liitteet I ja II tämän päätöksen vastaavilla liitteillä. 2 artikla Komission päätöksen 93/402/EY liitteessä III olevan A mallin 2 osassa esitettyyn terveystodistukseen on lisättävä seuraava vakuutus terveydestä: "Edellä kuvattu luuton tuore liha on saatu elämistä, jotka eivät tule departementista, jossa on esiintynyt suu- ja sorkkatautia edeltävien 60 päivän aikana. Luuton liha ei ole myöskään peräisin naapuridepartementtien eläimistä." 3 artikla Tämä päätös tulee voimaan 22 ja 23 päivänä tammikuuta 2002 kokoontuvan eläinlääkintäkomitean tarkastelun jälkeen 1 päivänä helmikuuta 2002. 4 artikla Tämä päätös on osoitettu kaikille jäsenvaltioille. Tehty Brysselissä 22 päivänä tammikuuta 2002. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 198, 21.7.2001, s. 11. (3) EYVL L 179, 22.7.1993, s. 11. (4) EYVL L 301, 30.11.2001, s. 45. (5) EYVL L 95, 5.4.2001, s. 41. LIITE "LIITE I Eräiden Etelä-Amerikan maiden alueiden kuvaus eläinten terveystodistuksia varten >TAULUKON PAIKKA>" "LIITE II Todistuksen myöntämistä varten vaadittavat eläinten terveystakeet ((Taulukon kirjaimet (A, B, C, D, E, F, G ja H) viittaavat tämän päätöksen liitteessä III olevassa 2 osassa kuvattuihin eläinten terveystakeiden malleihin, joita sovelletaan kaikkiin tuotteisiin ja alkuperiin tämän päätöksen 2 artiklan mukaisesti. Viiva (-) tarkoittaa, että tuonti ei ole sallittu.HC: Ihmisravinnoksi. MP: Lämpökäsiteltyjen lihavalmisteiden teolliseen valmistukseen: 1= sydämet 2= maksat 3= puremalihakset 4= kielet. PF: Lemmikkieläinten ruuan teolliseen valmistukseen.)) >TAULUKON PAIKKA>"